b'\n_START_ARTICLE_\nUltimate Fighting Championship\n_START_PARAGRAPH_\nUltimate Fighting Championship (UFC)\xc2\xa0\xe2\x80\x93 JAV mi\xc5\xa1ri\xc5\xb3 kovos men\xc5\xb3 (angl. mixed martial arts; MMA) organizacija. UFC yra \xc4\xafsik\xc5\xabrusi Las Vegase, Nevados valstijoje bei priklauso Zuffa, LLC._NEWLINE_UFC prasid\xc4\x97jo nuo turnyro, siekian\xc4\x8dio surasti ir leisti kautis geriausiems pasaulio kovotojams neatsi\xc5\xbevelgiant \xc4\xaf naudojam\xc4\x85 stili\xc5\xb3. UFC kovose yra ma\xc5\xbeai taisykli\xc5\xb3, tod\xc4\x97l da\xc5\xbenai kovos b\xc5\xabna brutalios ir \xc5\xbeiaurios. Prad\xc5\xbeioje UFC buvo skirtas daugiau reginys, o ne sportas. Ta\xc4\x8diau UFC pasikeit\xc4\x97, yra 8 svorio kategorijos, kovotojais kaunasi iki tol, kol pasiduoda, yra nokautuojami arba baigiasi kovos laikas. Kovos vyksta a\xc5\xa1tuoniakampiame ringe. Kova trunka 3 raundus po 5min, kova d\xc4\x97l dir\xc5\xbeo vyksta 5 raundus po 5min. Kiekvienoje kategorijoje kaunamasi d\xc4\x97l \xc4\x8dempiono titulo._NEWLINE_UFC kovos transliuojamos per JAV Spike TV, bei matomos 35 \xc5\xa1alyse per palydovines transliacijas.\n_START_SECTION_\nVertinimas\n_START_PARAGRAPH_\nUFC galioja 10 ta\xc5\xa1k\xc5\xb3 sistema, pagal kuri\xc4\x85 kiekvien\xc4\x85 kovos raund\xc4\x85 vertina 3 teis\xc4\x97jai. Raundo laim\xc4\x97tojui skiriama 10 ta\xc5\xa1k\xc5\xb3, o pralaim\xc4\x97jusiam 9 arba ma\xc5\xbeiau.'